Neuvoston asetus (EY) N:o 1577/96, annettu 30 päivänä heinäkuuta 1996, tiettyjä palkoviljoja koskevasta erityistoimenpiteestä



Virallinen lehti nro L 206 , 16/08/1996 s. 0004 - 0005



NEUVOSTON ASETUS (EY) N:o 1577/96, annettu 30 päivänä heinäkuuta 1996, tiettyjä palkoviljoja koskevasta erityistoimenpiteestä EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 42 ja 43 artiklan, ottaa huomioon komission ehdotuksen (1), ottaa huomioon Euroopan parlamentin lausunnon (2), ottaa huomioon talous- ja sosiaalikomitean lausunnon (3), sekä katsoo, että asetuksella (ETY) N:o 762/89 (4), otetaan käyttöön tiettyjä palkoviljoja koskeva erityistoimenpide; kyseisen asetuksen voimassaolo päättyy 30 päivänä kesäkuuta 1996, palkoviljojen, kuten linssien, kahviherneiden ja virnojen, viljely on yhteisön taloudellisen edun mukaista; kyseisten kasvilajien tuotantotavoite voidaan saavuttaa myöntämällä hehtaarituki; tuen määrä on vahvistettava edellä mainitun tavoitteen edellyttämälle tasolle; tuen nykyinen 181 ecun määrä hehtaarilta on sopiva, tukijärjestelmästä tiettyjen peltokasvien viljelijöille 30 päivänä kesäkuuta 1992 annetussa neuvoston asetuksessa (ETY) N:o 1765/92 (5), otetaan käyttöön tiettyjä tukeen oikeutettuja pinta-aloja koskevia rajoituksia erityisesti öljykasvialalla; näiden palkoviljojen viljely on asianmukainen vaihtoehto ja auttaa sisämarkkinoiden tasapainottamisessa; on kuitenkin pyrittävä välttämään tämän viljelyn liiallista lisäämistä; taatun enimmäispinta-alan määrääminen 400 000 hehtaariksi vastaa tätä tarkoitusta, ja asetuksella (ETY) N:o 762/89 säädetään tukeen sovellettavasta seuraamuksesta, jos taattu enimmäispinta-ala ylitetään markkinointivuonna; nykyisessä asetuksessa säädetään seuraamuksen soveltamisesta enimmäispinta-alan ylittyessä kuluvana markkinointivuonna; komission on toteutettava siirtymätoimenpiteitä molempien seuraamuksien soveltamisen välttämiseksi ensimmäisenä soveltamisvuonna eli 1 päivästä heinäkuuta 1996 30 päivään kesäkuuta 1997, ON ANTANUT TÄMÄN ASETUKSEN: 1 artikla Otetaan käyttöön seuraavia palkoviljoja koskeva tuotantotuki: a) CN-koodiin 0713 40 90 kuuluvat linssit eli kylvövirvilät, muut, b) CN-koodiin 0713 20 90 kuuluvat kahviherneet, muut, c) CN-koodiin ex 0713 90 90, Vicia sativa L. ja Vicia ervilla Willd. -lajiin kuuluvat virnat, muut. 2 artikla 1. Tukea myönnetään 1 artiklassa tarkoitettujen palkoviljojen tuotannolle markkinointivuosittain. Markkinointivuosi alkaa 1 päivänä heinäkuuta ja päättyy 30 päivänä kesäkuuta. Edellä 1 kohdassa tarkoitettua tukea ei myönnetä viljelyaloille, joiden osalta on tehty hehtaaritukihakemus, joka rahoitetaan neuvoston asetuksen (ETY) N:o 729/70 (6), 1 artiklan 2 kohdan mukaisesti. 2. Rajoittamatta 3 artiklan säännösten soveltamista pinta-alaan, joka kylvetään ja jolta sato korjataan, hehtaaritueksi vahvistetaan 181 ecua hehtaarilta. 3 artikla Jos 1 artiklassa tarkoitettujen palkoviljojen viljelyyn käytetyt pinta-alat ylittävät 400 000 hehtaarin taatun enimmäispinta-alan, tuen määrää vähennetään asteittain kyseisen markkinointivuoden aikana. 4 artikla 1. Tällä asetuksella käyttöön otettua tuotantotukea pidetään asetuksen (ETY) N:o 729/70 3 artiklan 1 kohdan mukaisena maatalousmarkkinoiden säätelyyn tähtäävänä interventiotoimenpiteenä. 2. Lisätään asetuksen (ETY) N:o 3508/92 (7) 1 artiklan 1 kohdan a alakohtaan luetelmakohta seuraavasti: "- asetuksella (EY) N:o 1575/96 (*) tiettyjen palkoviljojen osalta käyttöön otettu erityistoimenpide; (*) EYVL N:o L 206, 16.8.1996, s. 1". 5 artikla 1. Jäsenvaltioiden on ilmoitettava komissiolle viimeistään kunkin markkinointivuoden 15 päivänä syyskuuta pinta-alat, joiden osalta on esitetty tukihakemus. 2. Jäsenvaltioiden on ilmoitettava komissiolle viimeistään kunkin markkinointivuoden 1 päivänä marraskuuta pinta-alat, joille tuki on myönnettävä. 6 artikla 1. Komissio antaa soveltamistoimenpiteet asetuksen (EY) N:o 603/95 (8) 17 artiklassa säädettyä menettelyä noudattaen. Kyseisen menettelyn mukaisesti komissio vahvistaa taatun enimmäispinta-alan ylityksen ja määrittää tuen lopullisen määrän viimeistään kyseisen markkinointivuoden 15 päivänä marraskuuta. 2. Jos siirtymätoimenpiteet ovat tarpeellisia voimassaolevasta järjestelmästä tällä asetuksella käyttöön otettuun järjestelmään siirtymisen helpottamiseksi, ne toteutetaan 1 artiklassa mainittua menettelyä noudattaen. 3. Tässä asetuksessa säädettyä järjestelmää koskevan kolmen markkinointivuoden jälkeen komissio antaa kertomuksen sen soveltamisesta ja tarvittaessa aiheelliset ehdotukset. 7 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan markkinointivuodesta 1996/1997. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 30 päivänä heinäkuuta 1996. Neuvoston puolesta H. COVENEY Puheenjohtaja (1) EYVL N:o C 125, 27.4.1996, s. 5 (2) EYVL N:o C 166, 10.6.1996 (3) EYVL N:o C 204, 15.7.1996, s. 57 (4) EYVL N:o L 80, 23.3.1989, s. 76, asetus sellaisena kuin se on muutettuna asetuksella (ETY) N:o 2064/92, (EYVL N:o L 215, 30.7.1992, s. 47). (5) EYVL N:o L 181, 1.7.1992, s. 12, asetus sellaisena kuin se on viimeksi muutettuna asetuksella (EY) N:o 1575/96 (ks. tämän virallisen lehden sivu 1). (6) EYVL N:o L 94, 28.4.1970, s. 13, asetus sellaisena kuin se on viimeksi muutettuna asetuksella (ETY) N:o 1287/95 (EYVL N:o L 125, 8.6.1995, s. 1). (7) EYVL N:o L 355, 5.12.1992, s. 1, asetus sellaisena kuin se on viimeksi muutettuna asetuksella (ETY) N:o 3235/95 (EYVL N:o L 338, 28.12.1994, s. 16). (8) EYVL N:o L 63, 21.3.1995, s. 1, asetus sellaisena kuin se on viimeksi muutettuna asetuksella (EY) N:o 1347/95 (EYVL N:o L 131, 15.6.1995, s. 1).